แบงก์โน้ตส์
แม่ค้าถึงเงินบาทจะผันผวนแข็งสลับอ่อนตลอดเวลา แต่ ผ่องเพ็ญ เรืองวีรยุทธ หรือ &#8220;พี่แมน&#8221; ผู้ช่วยผู้ว่าการ สายตลาดการเงิน แบงก์ชาติ ผู้ดูแลค่าเงินบาทโดยตรงยังชิลชิล ยิ้มแย้มแจ่มใส ไร้กังวล
26 เม.ย. 2555

แม่ค้าถึงเงินบาทจะผันผวนแข็งสลับอ่อนตลอดเวลา แต่ ผ่องเพ็ญ เรืองวีรยุทธ หรือ “พี่แมน” ผู้ช่วยผู้ว่าการ สายตลาดการเงิน แบงก์ชาติ ผู้ดูแลค่าเงินบาทโดยตรงยังชิลชิล ยิ้มแย้มแจ่มใส ไร้กังวล
เนื่องจากไม่ต้องห่วง ว่าค่าเงินบาทจะมาสร้างปัญหาให้เศรษฐกิจ เพราะเงินบาทอ่อนก็มีดี ช่วยให้ภาคส่งออกไม่มาบ่นใส่หู แถมฝ่ายการเมืองไม่มากดดัน และดีไม่ดีถึงสิ้นปีนี้ตีมูลค่าเงินในบัญชีแบงก์ชาติอาจจะกำไรค่าเงินบาทซะอีก...งานนี้บวกลบคูณหารแร้นมีแต่ได้กับได้ อิอิ
ช่วงนี้ “พี่แมน” อารมณ์ดี๊ดี มีเวลาร่วมเตรียมกิจกรรมแข่งกีฬาสีภายในที่จะจัดขึ้นเดือนหน้ากับสมาชิกสีม่วงที่ตัวเองสังกัด โดยการแบ่งเวลาพักเที่ยงมาช่วยลูกทีมประมูลของหาเงินเข้ากลุ่ม และทันทีที่เจอนักข่าว แทนที่พี่แมนจะหลบอย่างเคย เธอกลับหอบกางเกงยีนส์ ลีวายส์ ออริจินัล ฟอร์มอเมริกา วิ่งเข้ามาขายให้นักข่าวพร้อมโฆษณาสรรพคุณว่า “501 ออริจินัล ฟรอมอเมริกา นะ สนใจประมูลมะ เริ่มที่ 700 บาทเอง” กระจิบข่าวประจำแบงก์ชาติ พากันส่ายหน้าบอกว่ารุ่นนี้มันโบ (ราณ) แล้วค่ะพี่ 
แล้วพี่แมนก็หัวเราะ บ่นเสียดายที่ใส่ไม่ได้ ไม่งั้นจะซื้อไว้เอง